[{"text_idx": "#000000", "text": "We are using cookies to help us give you a better experience. By continuing to use the site, you are agreeing to our use of cookies."}, {"text_idx": "#000004", "text": "Tydi \u2018laughing people out of their faith\u2019 ddim yn swnio fel gweithgaredd cweit mor fawreddog a chanmoladwy ag y mae\u2019r ymadrodd \u2018New Atheism\u2019 yn ei awgrymu, ond ar y cyfan, mae\u2019n ddisgrifiad mwy agos ati. Heddiw, wrth i ni arsylwi ar weddillion y mudiad hwn, gweddillion sy\u2019n mudlosgi, tebyg y byddwn yn pendroni am beth oedd yr holl ffwdan, a sut y llwyddodd yr awduron i adeiladu dynion gwellt mor enbyd o grefydd a hanes y ddynoliaeth, a hynny wrth werthu miliynau o lyfrau. Ond fu \u2018New Atheism\u2019 erioed am ffydd nag, yn wir, am atheistiaeth. Haeru goruchafiaeth diwylliant y gorllewin oedd ei bwrpas, er gwaethaf dylanwad hirymarhous crefydd mewn sefydliadau a chymdeithasau gorllewinol, a hynny er budd cyfiawnhau o\u2019r newydd imperialaeth orllewinol. Does wahaniaeth bod tri o\u2019r pedwar yn wreiddiol yn erbyn y rhyfel yn Irac, oherwydd yn fwy na dim, rhyfel yn erbyn Islam ei hun oedd eu rhyfel hwy."}, {"text_idx": "#000005", "text": "Mae\u2019r sgwrs yn darparu digon o dystiolaeth o hyn. \u2018Is there any remote chance of a reformed, reasonable Islam?\u2019 hola\u2019r athronydd, Daniel Dennett \u2013 y dylid, ar bob cyfri, ei gofio fel yr un mwyaf cymhedrol a rhesymol o\u2019r pedwar. \u2018There is a conflict between Islam and modernity,\u2019 ychwanega Harris, ac \u2018you can find instances in the history of Islam where people weren\u2019t running around waging jihad,\u2019 ond roedd hynny \u2018because they had successfully waged jihad.\u2019 Mae cyfraniad Dawkins i\u2019r pwnc hwn yn ddigon di-ffrwt a dof, er y byddai\u2019n gwneud mwy na iawn am hynny yn y blynyddoedd i ddod trwy ddewis Islam (\u2018the greatest force for evil in the world today\u2019) fel y prif darged ar gyfer ei hwyr-ymgorfforiad fel un o ellyllion y rhyngrwyd. Am Hitchens \u2013 a wnaeth gefnogi\u2019r rhyfel yn Irac, ac a oedd yn dal i foli wrth allor \u2018Saddam had WMDS\u2019 adeg ei farwolaeth, yn 2011 \u2013 mae\u2019n rhoi i ni\u2019r safbwynt mwyaf swta a chofiadwy ohonynt i gyd: \u2018I think it\u2019s us, plus the 82nd Airborne and the 101st, who are the real fighters for secularism at the moment, the ones who are really fighting the main enemy.\u2019"}, {"text_idx": "#000006", "text": "Does prin angen ei nodi, ond rhag ofn, dyma wneud: ceir troednodyn i roi gwybod i ni mai dwy adran milwyr traed llu awyr Byddin yr UD ydi\u2019r \u201982nd\u2019 a\u2019r \u2018101st\u2019, yn weithredol yn Irac ac Affganistan. Tydi \u2018chwerthin pobl o dwll eu ffydd\u2019 yn sydyn ddim yn ymddangos yn fenter cweit mor siriol \u2013 nid o ystyried mai bomiau clwstwr sy\u2019n darparu\u2019r ergyd."}, {"text_idx": "#000008", "text": "Ar ei waethaf, mae Dawkins yn hybu\u2019r syniad nad ydi pobl grefyddol, yn y bo\u0302n, yn credu, dim ond yn ailadrodd fel mantra, \u2018I do believe, I do believe, I do believe!\u2019 Codir gwrychyn Dennett wrth glywed enw\u2019r gwyddonydd Francis Collins, un o arweinyddion y prosiect Human Genome, y mae\u2019n ei lambastio am feddwl \u2018that on Sunday you can kneel down in the dewy grass and give yourself to Jesus because you\u2019re in the presence of a frozen waterfall, and on Monday you can be a physical geneticist\u2019. Tydi\u2019r ffaith i Collins lwyddo i briodi ei ffydd grefyddol a\u0302\u2019i waith fel gwyddonydd ddim yn gwneud i\u2019r marchogion oedi o gwbl, does ganddyn nhw ychwaith ddim amser ar gyfer pobl sy\u2019n cael eu hysbrydoli gan eu ffydd i fod yn gymwynasgar \u2013 gwneud yr hyn sy\u2019n iawn am y rhesymau anghywir yw hynny a phrin y dylid ei dderbyn, yn sicr ni ddylid ei annog. Mewn geiriau eraill, nid yw\u2019r pedwar yn rhoi ystyriaeth o ddifri i\u2019r posibilrwydd nad yw crefydd, rheswm a moeseg o reidrwydd yn naca\u0301u ei gilydd, a bod y cyntaf wedi cyfrannu i ddatblygiad hanesyddol yr olaf. Fel y nododd yr ysgolor ar anffyddiaeth John Gray, \u2018The idea, for instance, that humanity has a collective identity is fundamentally a religious notion \u2013 that\u2019s how it came to us.\u2019"}, {"text_idx": "#000010", "text": "If you investigate the material basis of religious belief, you immediately confront a phenomenon that operates on many different levels. In particular circumstances and particular settings a faith may function as a guide to morality, or an aesthetic, or a social network, or a collection of cultural practices, or a political identity, or a historical tradition, or some combination of any or all of those things."}, {"text_idx": "#000012", "text": "I gychwyn felly mae\u2019r Pedwar Marchog yn ein hatgoffa bod y \u2018New Atheists\u2019 yn coleddu rhai syniadau digon du a gwyn. Mae hynny, unwaith eto, yn codi\u2019r cwestiwn: sut y bu i fersiwn mor amrwd o wyddonyddiaeth y 18g brofi adfywiad mor bwerus mor hwyr yn y dydd? Mae un eglurhad posib wedi ei awgrymu uchod: wedi 9/11, roedd angen cyfiawnhad seciwlar ar y Gorllewin dros fynd i ryfel yn erbyn Islam \u2013 angen a oedd yn llai dwys ond a oedd eto\u2019n bod yn yr UD hefyd, lle roedd Hitchens yn efengylu. Ond fallai bod yna ail set o resymau, yn gysylltiedig nid a\u0302\u2019u syniadau ond a\u0302 strwythur neu sia\u0302p eu dadleuon. Mewn ysgrif newydd ar gyfer y gyfrol, yn dwyn y teitl drwgargoelus \u2018The hubris of religion, the humility of science, and the intellectual and moral courage of atheism\u2019, mae Dawkins yn dyfynnu o erthygl gan Dennett a Deb Roy a gyhoeddwyd yn y Scientific American yn 2015, ar oblygiadau Darwinaidd \u2018radical transparency\u2019 wedi ei yrru gan y rhyngrwyd: \u2018We can now see further, faster, and more cheaply and easily than ever before \u2013 and we can be seen. And you and I can see that everyone can see what we see, in a recursive hall of mirrors of mutual knowledge that both enables and hobbles.\u2019"}, {"text_idx": "#000014", "text": "Cynhaliwyd y sgwrs hon rhwng y pedwar marchog pan oedd Facebook, YouTube a Twitter ond ar ddechrau. Ond yn go fuan, roedd llyfrau\u2019r pedwar nid dim ond yn cael eu trafod mewn paneli ar y teledu ac mewn prifysgolion, ond hefyd yn cael eu croesawu gan genhedlaeth o ddefnyddwyr rhyngrwyd a\u0302 set o daclau cyfathrebu rhyfeddol yn hanes y ddynoliaeth."}, {"text_idx": "#000017", "text": "Mae\u2019n cyfeirio at bostiad echrydus a gyfeiriwyd gan Dawkins at ffigwr dychmygol y \u2018Muslima\u2019, dyfais rethregol a ddefnyddiwyd ganddo i ddiystyru rhywiaeth sy\u2019n rhan o brofiad merched yn y gymuned sgeptig/atheist a chymdeithasau Gorllewinol yn gyffredinol. Dyma ddarn o\u2019r postiad:"}, {"text_idx": "#000019", "text": "Mae dynes rethregol yn ymddangos yn y gyfrol hefyd. Yn ei ysgrif, mae Harris yn gofyn i ni ddychmygu bod efeilliaid unffud (merched) yn cael eu geni ar y dydd hwn, ond a\u0302 microseffali, yn Brasil, o ganlyniad i frathu\u2019r fam feichiog gan fosgito sy\u2019n cario\u2019r feirws Zika."}, {"text_idx": "#000022", "text": "Mae\u2019r cwestiynau hyn yn f\u2019arwain at bwynt ehangach: lle\u2019r oedd y tryloywder radical hwn a gyflwynwyd, fel yr haerir, gan y rhyngrwyd, y \u2018mutual knowledge\u2019 di-derfyn bron iawn hwnnw y mae Dawkins a Dennett yn ei weld fel modur cynnydd \u2013 lle ydoedd pan gonsuriwyd Muslima a\u2019r ddynes o Brasil i ennill dadleuon yn erbyn ffeministiaeth a ffydd? Ai gwir ein bod yn byw mewn oes o ddealltwriaeth gymunedol ddofn? Neu a yw hi\u2019n bosib, yn hytrach, bod offer ein cyfathrebu a\u2019n ymholi cymdeithasol wedi eu siapio yn y fath fodd nes dim ond caniata\u0301u \u2018chwerthin pobl o dwll eu ffydd\u2019?"}, {"text_idx": "#000024", "text": "Yn ei ddarlith a draddodwyd yn 1927, \u2018Pam nad wyf yn Gristion\u2019, disgrifiodd Bertrand Russell gredo\u2019r atheist: \u2018We want to stand upon our own feet and look fair and square at the world \u2013 its good facts, its bad facts, its beauties, and its ugliness; see the world as it is, and be not afraid of it. Conquer the world by intelligence, and not merely by being slavishly subdued by the terror that comes from it.\u2019"}, {"text_idx": "#000028", "text": "Contributed by O\u2019r Pedwar Gwynt"}, {"text_idx": "#000029", "text": "After over 20 years of publishing for free, Eurozine needs your support to get through an exceptionally lean year.\nBecome a Patron and get exciting perks for your help!"}, {"text_idx": "#000030", "text": "Want to hear a human voice?"}, {"text_idx": "#000031", "text": "Subscribe to know what\u2019s worth thinking about."}, {"text_idx": "#000032", "text": "Geni a marw yn Nhy\u0302\u2019r Llywodraeth"}, {"text_idx": "#000033", "text": "If you appreciate our work, help keep Eurozine free and independent by supporting us with a monthly or single donation."}]